Kerajaan Negeri Sembilan

Kerajaan Negeri Sembilan merujuk kepada pihak berkuasa kerajaan Negeri Negeri Sembilan. Kerajaan negeri mematuhi dan diwujudkan oleh kedua-dua Perlembagaan Persekutuan Malaysia, undang-undang tertinggi Malaysia, dan Undang-undang Tubuh Kerajaan Negeri Sembilan, undang-undang tertinggi di Negeri Sembilan. Kerajaan Negeri Sembilan berpusat di pusat pentadbiran negeri, Seremban.

Kerajaan negeri terdiri daripada hanya dua cawangan - eksekutif dan perundangan. Majlis Mesyuarat Kerajaan Negeri Sembilan membentuk cawangan eksekutif, manakala Dewan Undangan Negeri Sembilan adalah badan perundangan kerajaan negeri. Ketua kerajaan Negeri Sembilan ialah Menteri Besar. Kerajaan negeri tidak mempunyai cawangan kehakiman, memandangkan sistem kehakiman Malaysia ialah sistem persekutuan yang beroperasi seragam di seluruh negara.

 Badan Eksekutif 

 Ketua kerajaan 

Menteri Besar ialah ketua kerajaan di Negeri Sembilan. Beliau secara rasminya dilantik oleh Yang di-Pertuan Besar, ketua negeri Negeri Sembilan, selepas mendapat kepercayaan daripada majoriti Ahli Dewan Undangan Negeri Sembilan. Menteri Besar dan Majlis Eksekutifnya akan bertanggungjawab secara kolektif kepada Dewan Undangan Negeri. Pejabat Menteri Besar terletak di dalam Wisma Negeri di Seremban.

 Senarai Menteri Besar Negeri Sembilan 
NamaPartiMula khidmatTamat khidmatTun Abdul Malek bin Yusof -19481953Mohamad Salleh bin Sulaiman -19501951Tun (Dr) Haji Aziz Majid -April 19521952Dato' Shamsuddin bin Naim -19531959Mohamad Shariff bin Abdul Samad -April 1959Jun 1959Dato' Dr. Mohamed Said bin MohamedPerikatan19591969Dato' Mansor bin OthmanBN19691978Dato' Seri Utama Rais YatimBN19781982Tan Sri Isa Abdul SamadBN19822004Dato' Seri Utama Mohamad bin Haji HassanBN20042018Dato' Seri Aminuddin HarunPH12 Mei 2018Aminuddin angkat sumpah MB NS kelapan.kini

 Kabinet 

Majlis Mesyuarat Kerajaan Negeri Sembilan membentuk cawangan eksekutif kerajaan negeri Negeri Sembilan dan berfungsi sama dengan Kabinet Persekutuan Malaysia. Majlis Eksekutif terdiri daripada Menteri Besar, dan antara empat dan 10 ADUN dari Dewan Undangan Negeri Sembilan. Selain itu, tiga orang ex officio anggota Majlis Eksekutif adalah Setiausaha Kerajaan Negeri, Penasihat Undang-undang Negeri dan Pegawai Kewangan Negeri.
NamaPerwakilanPartiPortfolioDato' Seri Aminuddin HarunSikamatPKRMenteri BesarPengerusi Jawatankuasa Bertindak Kewangan, Tanah dan Sumber AlamPengerusi Jawatankuasa Bertindak Agama Islam;Pengerusi Jawatankuasa Bertindak PelanconganPengerusi Jawatankuasa Bertindak Keselamatan;Pengerusi Jawatankuasa Bertindak Infrastruktur dan Kemudahan AwamTeo Kok SeongBahauDAPPengerusi Jawatankuasa Bertindak Kesejahteraan Bandar, Perumahan Kerajaan Tempatan Dan Kampung BaruDato' Dr. Mohamad Rafie Abdul MalekAmpanganPKRPengerusi Jawatankuasa Bertindak Pelaburan, Perindutrian, Keusahawanan, Pendidikan dan Modal InsanDato' Mohamad Taufek Abd. GhaniParoiAmanahPengerusi Jawatankuasa Bertindak Pembangunan Belia dan SukanIsmail AhmadLabuPKRPengerusi Jawatankuasa Bertindak Pembangunan Luar BandarArul Kumar JambunathanNilaiDAPPengerusi Jawatankuasa Bertindak Sumber Manusia, Perladangan dan Hal Ehwal Bukan IslamBakri SawirKlawangAmanahPengerusi Jawatankuasa Bertindak Pertanian dan Industri Asas TaniVeerapan SuperamaniamRepahDAPPengerusi Jawatankuasa Bertindak Kesihatan, Alam Sekitar, Koperasi dan KepenggunaanMohamad Nazaruddin Sabtu PilahPKRPengerusi Jawatankuasa Bertindak Kesenian, Kebudayaan dan Adat Istiadat MelayuNicole Tan Lee KoonBukit KepayangDAPPengerusi Jawatankuasa Bertindak Hal Ehwal Wanita dan KebajikanChoo Ken HwaLukutPKRPengerusi Jawatankuasa Bertindak Perpaduan, Penerangan dan Integrasi Nasional

 Badan Perundangan 

Dewan Negeri Undangan Sembilan ialah cawangan perundangan kerajaan negeri Negeri Sembilan. Badan perundangan unikameral terdiri daripada 36 kerusi yang mewakili 36 kawasan Dewan Undangan Negeri di Negeri Sembilan, dengan setiap kawasan yang diwakili oleh Ahli Dewan Undangan Negeri yang dipilih. Dewan Undangan Negeri mengadakan sidang di Wisma Negeri, Seremban

Badan perundangan mempunyai mandat maksimum lima tahunhttp://www.ns.gov.my/flipbook/TheLawsOfTheConstitutionOfNS1959/files/thelawsoftheconstitutionofns1959.pdf oleh undang-undang dan mengikuti sistem pelbagai parti; parti pemerintah (atau gabungan) dipilih melalui sistem pemenang undi terbanyak. Yang di-Pertuan Besar boleh membubarkan badan perundangan pada bila-bila masa dan biasanya berbuat demikian atas nasihat Menteri Besar.

Seorang Yang di-Pertua dipilih oleh Dewan Undangan Negeri untuk mempengerusikan proses dan perdebatan legislatif. Yang di-Pertua boleh atau tidak boleh menjadi Ahli Dewan Negeri yang dipilih.

 Pentadbiran negeri 
Pentadbiran kerajaan negeri Negeri Sembilan dibantu oleh pelbagai agensi kerajaan negeri yang diketuai oleh para Pegawai Tadbir Kerajaan Negeri Sembilan yang diketuai oleh Setiausaha Kerajaan Negeri Sembilan. Pejabat Setiausaha Kerajaan Negeri Sembilan terletak di Wisma Negeri, Seremban. Atas sistem Federalisme, pentadbiran kerajaan negeri turut dilengkapi agensi kerajaan persekutuan yang beroperasi kebanyakannya di Wisma Persekutuan, Seremban.

 Pentadbiran daerah 
Negeri Sembilan mempunyai 7 buah daerah. Setiap daerah ditadbir oleh Pejabat Daerah dan Tanah yang diketuai oleh seorang Pegawai Daerah, iaitu Jelebu, Jempol, Kuala Pilah, Port Dickson, Rembau, Seremban dan Tampin. Terdapat juga sebuah daerah kecil yang ditadbir oleh Pejabat Daerah Kecil dan Tanah dalam daerah Tampin, iaitu Gemas. Daerah kecil ini diketuai oleh Ketua Penolong Pegawai Daerah.

 Pentadbiran adat 

Pentadbiran adat di Negeri Sembilan mepunyai 4 lapisan dan berkonsepkan demokrasi. Lapisan paling bawah ialah Perut yang diketuai oleh Buapak. Buapak menjadi tempat rujukan soal yang berkaitan dengan adat dan hukum. Selain Buapak, Ibu Soko juga berperanan menjadi rujukan berkaitan peradaban dan kehidupan adat peringkat bawah. Lapisan kedua pula ialah Suku yang mengumpulkan beberapa Perut. Suku diketuai oleh Dato' Lembaga. Lapisan ketiga ialah Luak. Terdapat 4 buah Luak utama di Negeri Sembilan iaitu Rembau, Sungai Ujung, Johol dan Jelebu. Luak utama diketuai oleh seorang Dato' Undang. Selain itu, terdapat satu lagi luak yang kelima dipanggil Luak Tanah Mengandung. Luak Tanah Mengandung terdiri daripada lima luak kecil iaitu Luak Inas, Luak Ulu Muar, Luak Gunung Pasir, Luak Terachi dan Luak Jempol. Setiap luak kecil ini ditadbirkan oleh seorang ketua yang bergelar Penghulu Luak. Lapisan keempat ialah Yang di-Pertuan Besar Negeri Sembilan sendiri yang dibantu oleh Dewan Keadilan dan Undang Negeri Sembilan.

 Pihak berkuasa tempatan 
Bagi pentadbiran kerajaan tempatan, negeri ini dibahagikan kepada tujuh buah pihak berkuasa tempatan yang terdiri daripada sebuah Majlis Bandaraya, 2 Majlis Perbandaran dan 4 Majlis Daerah. Majlis Bandaraya diketuai oleh Datuk Bandar, manakala Majlis Perbandaran dan Majlis Daerah diketuai oleh Yang di-Pertua Majlis.

 Majlis Bandaraya 

 Majlis Bandaraya Seremban

 Majlis Perbandaran 

 Majlis Perbandaran Port Dickson
 Majlis Perbandaran Jempol

 Majlis Daerah 

 Majlis Daerah Jelebu
 Majlis Daerah Kuala Pilah
 Majlis Daerah Rembau
 Majlis Daerah Tampin

 Lihat juga 

Yang di-Pertuan Besar Negeri Sembilan
Kerajaan-kerajaan negeri di Malaysia
Negeri Sembilan
Kategori:Jabatan dan agensi negeri Negeri Sembilan

 Rujukan 

Kategori:Kerajaan negeri di Malaysia
Kategori:Politik di Negeri Sembilan
Kategori:Kerajaan negeri Negeri Sembilan